
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 696 

—- . 19 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσίευση τροποποίησης Κανονισμού Εσωτερικής 
Υπηρεσίας του Διοικητικού Εφετείου Θεσσαλονί¬ 
κης...;· 

Δημοσίευση τροποποίησης Κανονισμού Εσωτερικής 

Υπηρεσίας του Πρωτοδικείου Αθηνών. 

Δημοσίευση τροποποίησης Κανονισμού Εσωτερικής 
Υπηρεσίας του Διοικητικού Πρωτοδικείου Πύργου. 3 
Διάλυση αμιγούς κοινοτικής επιχείρησης με την επω¬ 
νυμία «ΚΟΙΝΟΤΙΚΗ ΑΝΑΠΤΥΞΙΑΚΗ ΚΑΙ ΚΑΤΑΣΚΕΥ¬ 


ΑΣΤΙΚΗ ΕΠΙΧΕΙΡΗΣΗ ΠΥΡΓΟΥ ΚΟΝΙΤΣΑΣ». 4 

Ψήφιση του Οργανισμού Εσωτερικής Υπηρεσίας του 

Σ.Π. 4ης Εδαφ. Περιφέρειας Ν. Ευρυτανίας. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Καπετανάκη Μαρία του Σα- 

ράντου και της Σοφίας. 6 

Κατάργηση προηγούμενων συσταστικών πράξεων 
Ν.Π. και σύσταση ενιαίου Ν.Π. με την επωνυμία «Κέ¬ 
ντρο Πολύπλευρης Ανάπτυξης Κρ. Βρύσης» Ν. 
Πέλλας. 7 


Αναπροσαρμογή της εφ’ άπαξ αποζημίωσης των 
φορτ/τών ΚΑΦ Λιμένων Χανίων - Σούδας. 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. οικ. 84081 (1) 

Δημοσίευση τροποποίησης Κανονισμού Εσωτερικής 
Υπηρεσίας του Διοικητικού Εφετείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης Δικαστικών λειτουργών 
(Κυρ.Ν. 1756/1988) (ΦΕΚ 35/Α726.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 
230/Α'/10.10.1989) και όπως τελικά η παράγραφος 2 του 
άρθρου 17 του Ν. 1756/1988 αντικαταστάθηκε εκ νέου με 
τηνπαράγραφο 4του άρθρου 3του Ν. 2479/1997. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/10.9.1992). 


3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

4. Το έγγραφο του Διοικητικού Εφετείου Θεσσαλονίκης 
με αριθμό 2729/5.6.1997, αποφασίζουμε: 

1 Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 

2 του Διοικητικού Εφετείου Θεσσαλονίκης όπως διαμορ¬ 
φώθηκε με την απόφαση της Ολομέλειας του Δικαστηρί¬ 
ου αυτού με αριθμό 2/1997 η οποία έχει ως εξής: 


ΤΡΟΠΟΠΟΙΗΣΗ 

ΤΟΥ ΚΑΝΟΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΘΕΣΣΑΛΟΝΙΚΗΣ 
(Απόφαση Αντιπροέδρου της Κυβερνήσεως και Υπουρ¬ 
γού Δικαιοσύνης 60944/9.8.1990 - ΦΕΚ 574/6.9.1990) 

1. Η παρ. 1 του άρθρου 1 του Κανονισμού Εσωτερικής 
Υπηρεσίας του Δικαστηρίου, τροποποιείται ως ακολού¬ 
θως: «Το Δικαστήριο διαιρείται σε τέσσερα (4) τμήματα με 
την ονομασία Α', Β', Γ και Δ'». 

2. Η παράγραφος 1 του άρθρου 3 του Κανονισμού τρο¬ 
ποποιείται ως ακολούθως: «Κάθετμήμα συνεδριάζει μία ή 
δύο φορές κάθε μήνα κατά τις ημέρες Τρίτη, Τετάρτη και 
Πέμπτη». 

3. Το άρθρο 9 του Κανονισμού τροποποιείται ως ακο¬ 
λούθως: «Η Γραμματεία του Δικαστηρίου αποτελεί διεύ¬ 
θυνση και συγκροτείται από το Γραμματέα, τρία (3) τμή¬ 
ματα, ήτοι: το τμήμα προσδιορισμού και ενδίκων μέσων 
(οργανικές θέσεις υπαλλήλων 6), το τμήμα Α' (οργανικές 
θέσεις υπαλλήλων 5), το τμήμα Β' (οργανικές θέσεις υ¬ 
παλλήλων 5) και το γραφείο δικαστικών επιμελητών (ορ¬ 
γανικές θέσεις επιμελητών 6), το οποίο θα υπάγεται α¬ 
πευθείας στο Γ ραμματέα». 

4. Το άρθρο 11 του Κανονισμού αντικαθίσταται ως εξής: 
«Στο τμήμα προσδιορισμού και ενδίκων μέσων ανήκουν οι 
παρακάτω αρμοδιότητες: α) Η παραλαβή των εφέσεων 
και των λοιπών ενδίκων μέσων που διαβιβάζονται από τα 
Διοικητικά Πρωτοδικεία, καθώς και των αιτήσεων ακυρώ- 
σεως, προσφυγών και λοιπών ενδίκων μέσων (παρεμβά¬ 
σεων, αιτήσεων αναστολής εκτελέσεως διοικητικών πρά¬ 
ξεων ή δικαστικών αποφάσεων κ.λπ.), που κατατίθενται 
στη Γραμματεία του Δικαστηρίου, β) Η καταχώρηση στα 

οικεία βιβλία των παραπάνω εφέσεων, αιτήσεων ακυρώ- 
σεως, προσφυγών, αναιρέσεων κ.λπ. και περαιτέρω η κα¬ 
τάρτιση φακέλου των υποθέσεων. Η μέριμνα στη συνέ¬ 
χεια για τον προσδιορισμό των δικασίμων, τη διαβίβαση 
των φακέλων στα αρμόδια τμήματα του Δικαστηρίου, τη 
δημοσίευση των εκδιδομένων αποφάσεων και των πρα¬ 
κτικών καταργήσεως δίκης (άρθρ. 13 Π.Δ. 403/1983), κα¬ 
θώς και την προώθησή τους μετά τη δημοσίευση των α¬ 
ποφάσεων στα ίδια τμήματα, ως και την παρακολούθηση 
της πορείας των υποθέσεων για τις οποίες εκδόθηκαν 
προδικαστικές ή αναβλητικές αποφάσεις, γ) Η πληροφό¬ 
ρηση των διαδίκων για την πορεία των υποθέσεών τους 
και η χορήγηση αντιγράφων από έγγραφα δικογραφιών 
που εκκρεμούν στο τμήμα. Στο ίδιο τμήμα τηρείται το 
πρωτόκολλο του Δικαστηρίου, συντάσσονται οι στατιστι¬ 
κοί πίνακες (μηνιαίοι και ετήσιοι), καθώς και οι μισθοδοτι- 
κές καταστάσεις και τα σχετικά με τα έξοδα κινήσεωςτων 
δικαστών δικαιολογητικά, οι καταστάσεις μισθωμάτων, υ- 
δρεύσεως, κοινοχρήστων κ.λπ. 

5. Το άρθρο 12 του Κανονισμού αντικαθίσταται ως ακο¬ 
λούθως: 

«Στην αρμοδιότητα του Α' τμήματος της Γραμματείας 
υπάγονται οι εφέσεις επί των φορολογικών εν γένει δια¬ 
φορών ως και τα λοιπά ένδικα μέσα επί των διαφορών 
αυτών στη δε αρμοδιότητα του Β' τμήματος υπάγονται οι 
αιτήσεις ακυρώσεως, καθώς και οι εφέσεις και τα λοιπά 
ένδικα μέσα του Ν. 702/1977 και του Ν. 1406/1983. Στο 
καθένα από τα παραπάνω τμήματα της Γ ραμματείας (Α' 
και Β') ανήκει κάθε εργασία που ανάγεται στη συζήτηση 
των υποθέσεων της αρμοδιότητάςτου. Ειδικότερα κάθε 
τμήμα είναι αρμόδιο για την καταχώρηση στο οικείο πι¬ 
νάκιο των υποθέσεων που διαβιβάζονται σ' αυτό, τη σύ¬ 
νταξη και την ανάρτιση των εκθεμάτων, τη σύνταξη των 
κλήσεων των διαδίκων, τη συμπλήρωση των αποδεικτι¬ 
κών για την κοινοποίηση των αποφάσεων, τη συμπλήρω¬ 
ση και παράδοση των σχετικών εντολών στους δικαστι¬ 
κούς επιμελητές, τηντοποθέτηση των αποδεικτικών επι- 
δόσεως των κλήσεων και των αποφάσεων στους 
οικείους φακέλους, την πληροφόρηση των διαδίκων για 
την πορεία των υποθέσεών τους, τη διεκπεραίωση των 
μη οριστικών αποφάσεων (αναβλητικών - προδικαστι- 
κών) προκειμένου να παραδοθούν στη συνέχεια για νέο 
προσδιορισμό, τη σύνταξη των πρακτικών συζητήσεως 
κ.λπ. Επίσης στα αντικείμενα του καθενός από τα παρα¬ 
πάνω Α' και Β'τμήματα της Γ ραμματείας περιλαμβάνεται 
η καθαρογραφή των αποφάσεων, η παραβολή και διόρ¬ 
θωση των πρωτοτύπων και των αντιγράφων αυτών, η ε¬ 
πιστροφή των φακέλων μετά την κοινοποίηση των απο¬ 
φάσεων στις αρμόδιες Υπηρεσίες (Δ.Ο Ύ., Τελωνεία, Ορ¬ 
γανισμούς κ.λπ.), η φύλαξη του αρχείου του τμήματος, η 
συμμετοχή ενός εκ των υπαλλήλων του τμήματος στη 
σύνθεση του δικαστηρίου ως γραμματέως, η τήρηση και 
ενημέρωση των προβλεπομένων από το Π.Δ. 402/1983 
βιβλίων, η έκδοση αντιγράφων από αρχείο του τμήματος 
και κάθε άλλη συναφής εργασία εκτός από αυτές που α¬ 
νατίθενται στο τμήμα προσδιορισμού και ενδίκων μέ¬ 
σων. 

6. Οι παράγραφοι 1 και 3 του άρθρου 13 του Κανονι¬ 
σμού καταργούνται και η παρ. 2 αριθμείται ως 1. 

7. Το άρθρο 15 του Κανονισμού τροποποιείται ως ακο¬ 
λούθως: Οι αποφάσεις του δικαστηρίου για όλα τα αντι¬ 
κείμενα (φορολογικές, ακυρωτικές, επί διαφορών ουσίας 


κ.λπ.) λαμβάνουν ενιαίο αύξοντα αριθμό για κάθε ημερο¬ 
λογιακό έτος εντός του οποίου δημοσιεύονται. 

8. Η ισχύς της τροποποιήσεως του Κανονισμού, θα αρ¬ 
χίσει απάτην 1η Ιανουάριου 1998. 

Κρίθηκε και αποφασίσθηκε στη Θεσσαλονίκη στις 16 
Μαΐου 1997. 

Η Πρόεδρος που διευθύνει Η Γραμματέας 

το Δικαστήριο 

Αργυρώ Παντανιζοπούλου ΑργυρώΖώη 

Πρόεδρος ΕφετώνΔ.Δ. Α/ΠΕ4 

Τα Μέλη 

Δ. Αθανασίου, Μ. Πολύζος, Κ. Αναγνωστάκης, 

Γ. Γεωργιάδης, X. Πολίτης, Δ. Μπαλασόπουλος, 

Μ. Βασιλειάδου, Ειρ. Γιαννοπούλου, Αθ. Λιάγκας, 

X. Κακάλης, Βασ. Τσογλής, Ε. Σουλιώτου, 

Ιωάν. Πανταζάτος, Γ.-Χ. Κουτόβα, Βασ. Οδαμπάσογλου, 
Αν. Καραμανλή, Ε. Πετρουλάκη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 87709 ( 2 ) 

Δημοσίευση τροποποίησης Κανονισμού Εσωτερικής 
Υπηρεσίας του Πρωτοδικείου Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης Δικαστικών λειτουργών 
(κυρ.Ν. 1756/1988) (ΦΕΚ 35/Α'/26.2.1988) όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως τελικά η παράγραφος 2 του 
άρθρου 17τουΝ. 1756/1988 αντικαταστάθηκε εκ νέου με 
την παράγραφο 4 του άρθρου 3 του Ν. 2479/1997. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/10.9.1992). 

3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού. 

4. Το έγγραφο του Πρωτοδικείου Αθηνών με αριθμό 
7809/18.6.1997, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Αθηνών όπως διαμορφώθηκε με την 
απόφαση της Ολομέλειας του Δικαστηρίου αυτού με τον 
αριθμό 3/1997 και η οποία έχει ως εξής (τεύχος Β'): 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει την τροποποίηση του κανονισμού Εσωτερι¬ 
κής Υπηρεσίας του Δικαστηρίου όπως παρακάτω: 

1. Ίδρυση (Λειτουργία) 2ου αυτοφώρου Μονομελούς 
Πλημ/κείου και7ου (Ζ') Μονομελούς Πλημ/κείου, το οποίο 
θα συνεδριάζει κάθε Τετάρτη και θα εκδικάζει παραβά¬ 
σεις του φορολογικού Κώδικα. 

2. Ανακατανομή (νέα κατανομή) των οργανικών θέσεων 
του προσωπικού της Γραμματείας του Πρωτοδικείου 
Αθηνών, (άρθρο 21 του Κανονισμού) όπως αναλυτικά 
αναφέρεται κατωτέρω: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7651 


ΠΙΝΑΚΑΣ ΚΑΤΑΝΟΜΗΣ ΟΡΓΑΝΙΚΩΝ ΘΕΣΕΩΝ 
ΤΟΥ ΠΡΟΣΩΠΙΚΟΥ ΤΗΣ ΓΡΑΜΜΑΤΕΙΑΣ 
ΤΟΥ ΠΡΩΤΟΔΙΚΕΙΟΥ ΑΘΗΝΩΝ 

1. ΓΕΝΙΚΗ Δ/ΝΣΗ ΓΡΑΜΜΑΤΕΙΑΣ 

Στη Γενική Δ/νοη της Γραμματείας ορίζεται να υπηρετεί 
ένας (1) υπάλληλος με βαθμό Γενικού Διευθυντή, μία (1) 
δακτυλογράφος και ένας (1) Επιμελητής. 

2. Δ/ΝΣΗ ΓΡΑΜΜΑΤΕΙΑΣ 

Στη Διεύθυνση Γ ραμματείας ορίζεται να υπηρετεί ένας 

(1) δικαστ. υπάλληλος με βαθμό Διευθυντού, μία (1) δα- 
κτυλογράφος και ένας (1) επιμελητής. 

ΤΜΗΜΑΤΑ ΓΡΑΜΜΑΤΕΙΑΣ 

Διοικητικό: Στο τμήμα αυτό ορίζεται να υπηρετούν 10 δικ. 
υπάλληλοι, δύο (2) δακτυλογράφοι και ένας (1) επιμελητής. 

Εκλογικό: Στο τμήμα αυτό ορίζεται να υπηρετούν πέντε 
(5) δικαστ. υπάλληλοι και ένας (1) επιμελητής. 

Μεθόδων Οργ/σεως και Πλη/κής: Στο τμήμα αυτό ορί¬ 
ζεται να υπηρετούν πέντε (5) δικαστ. υπάλληλοι, μία (1) 
δακτυλογράφος και ένας (1) επιμελητής. 

Προμηθειών - δια/σεως υλικού συντηρήσεως και φύλα¬ 
ξη κτιρίων: Στο τμήμα αυτό ορίζεται να υπηρετούν πέντε 
(5) δικαστ. υπάλληλοι, μία (1) δακτυλογράφος και τρεις 
(3) επιμελητές. 

Λογιστικού: Στο τμήμα αυτό ορίζεται να υπηρετούν ο¬ 
κτώ (8) δικαστ. υπάλληλοι και ένας (1) επιμελητής. 

Πινάκ. Τακτ. Διαδικασίας: Στο τμήμα αυτό ορίζεται να υ¬ 
πηρετούν δεκαέξι (16) δικαστ. υπάλληλοι και ένας (1) επι¬ 
μελητής. 

Πινάκ. Ειδ. Διαδικασιών: Στο τμήμα αυτό ορίζεται να υ¬ 
πηρετούν δεκαεπτά (17) δικαστ. υπάλληλοι και ένας (1) ε¬ 
πιμελητής. 

Γραμμ. Έδρας Τακτ. Δια/σίας: Στο τμήμα αυτό ορίζεται 
να υπηρετούν τριάντα πέντε (35) δικ. υπάλληλοι και δύο 

(2) επιμελητές. 

Γραμμ. Έδρας στις Ειδικές Δια/ες (Πολ/λούς, 
Μον/λούς): Στο τμήμα αυτό ορίζεται να υπηρετούν σαρά¬ 
ντα δύο (42) δικαστ. υπάλληλοι και ένας (1) επιμελητής. 

Δημοσ. Απ. Τακτ, διαδ/σίας: Στο τμήμα αυτό ορίζεται να 
υπηρετούν δεκαέξι (16) δικαστ. υπάλληλοι και ένας (1) ε¬ 
πιμελητής. 

Δημοσ. και Διακίνηση Αποφ. Ειδικών Διαδικασιών: Στο 
τμήμα αυτό ορίζεται να υπηρετούν δεκατρείς (13) δικαστ. 
υπάλληλοι και ένας (1) επιμελητής. 

Αυτοκινητικών Υποθέσεων: Στο τμήμα αυτό ορίζεται να 
υπηρετούν είκοσι τέσσερεις (24) δικαστ. υπάλληλοι και έ¬ 
νας (1) επιμελητής. 

Καθαρογραφής των Πολιτικών αποφάσεων Τακ/κής 
Δια/σίας: Στο τμήμα αυτό ορίζεται να υπηρετούν τρεις (3) 
δικαστ. υπάλληλοι και είκοσι πέντε (25) δακτυλογράφοι. 

Καθαρογραφής των Πολιτικών αποφάσεων ειδ/κών 
δια/σιών: Στο τμήμα αυτό ορίζεται να υπηρετούν τρεις (3) 
δικαστ. υπάλληλοι και τριάντα δύο (32) δακτυλογράφοι. 

Ασφαλιστικών Μέτρων: Στο τμήμα αυτό ορίζεται να υ¬ 
πηρετούν δεκαπέντε (15) Δικαστ. υπάλληλοι, είκοσι δύο 
(22) δακτυλογράφοι και δύο (2) επιμελητές. 

Διεξαγωγών Αποδείξεων: Στο τμήμα αυτό ορίζεται να υπη- 
ρετούντριάντα (30) δικαστ. υπάλληλοι και ένας (1) επιμελητής. 

Πιστωτικών Τίτλων: Στο τμήμα αυτό ορίζεται να υπηρε¬ 
τούν δεκατέσσερεις (14) δικαστ. υπάλληλοι, δύο (2) δα- 
κτυλογράφοι και ένας (1) επιμελητής. 

Πολιτικών Ενδίκων: Στο τμήμα αυτό ορίζεται να υπηρε¬ 
τούν έξι (6) δικαστ. υπάλληλοι. 


Πτωχεύσεων: Στο τμήμα αυτό ορίζεται να υπηρετούν δι- 
καπέντε (15) δικαστ. υπάλληλοι και τέσσερεις (4) επιμε¬ 
λητές. 

Συναινετικών Διαζυγίων: Στο τμήμα αυτό ορίζεται να 
υπηρετούν έξι (6) δικαστ. υπάλληλοι. 

Διαθηκών: Στο τμήμα αυτό ορίζεται να υπηρετούν δε¬ 
καεπτά (17) δικαστ. υπάλληλοι. 

Εταιρειών και Σωματείων: Στο τμήμα αυτό ορίζεται να υ¬ 
πηρετούν εννέα (9) δικαστ. υπάλληλοι και ένας (1) επιμε¬ 
λητής. 

Μικτού Ορκωτού Δικ/ρίου: Στο τμήμα αυτό ορίζεται να 
υπηρετούν πέντε (5) δικαστ. υπάλληλοι και ένας (1) επι¬ 
μελητής. 

Τριμελές Πλημ/κείο: Στο τμήμα αυτό ορίζεται να υπη¬ 
ρετούν ογδόντα οκτώ (88) δικαστ. υπάλληλοι και δύο (2) 
επιμελητές. 

Μονομελές Πλημ/κείο και Αγορανομικό Δικαστήριο: 
Στο τμήμα αυτό ορίζεται να υπηρετούν πενήντα οκτώ (58) 
δικαστ. υπάλληλοι και δύο (2) επιμελητές. 

Δικαστηρίων Ανηλίκων: Στο τμήμα αυτό ορίζεται να 
υπηρετούν έξι (6) δικαστ. υπάλληλοι, μία (1) δακτυλογρά¬ 
φος και ένας (1) επιμελητής. 

Βουλευμάτων & Γραμματέων Ανακριτικών Γραφείων: 
Στο τμήμα αυτό ορίζεται να υπηρετούν σαράντα εννέα 
(49) δικαστ. υπάλληλοι, δώδεκα (12) δακτυλογράφοι και 
πέντε (5) επιμελητές. 

Εκκαθαρίσεως: Στο τμήμα αυτό ορίζεται να υπηρετούν 
δεκαπέντε (15) δικαστ. υπάλληλοι και έξι (6) επιμελητές. 

Ποινικών Ενδίκων Μέσων & Αιτήσεων Ακυρώσεως: Στο 
τμήμα αυτό ορίζεται να υπηρετούν πέντε (5) δικαστ. 
υπάλληλοι και ένας (1) επιμελητής. 

Ποινικού Μητρώου - φυγόποινων & Πειστηρίων: Στο 
τμήμα αυτό ορίζεται να υπηρετούν είκοσι μία (21) δικαστ. 
υπάλληλοι και δύο (2) επιμελητές. 

Αρχείο Ποινικών Αποφάσεων: Στο τμήμα αυτό ορίζεται να 
υπηρετούν έξι (6) δικαστ. υπάλληλοι και δύο (2) επιμελητές. 

Γενικό Αρχείο: Στο τμήμα αυτό ορίζεται να υπηρετούν 
είκοσι (20) δικαστ. υπάλληλοι και πέντε (5) επιμελητές. 

Γ ραφείο Διακινήσεως Δικογραφιών & Επιδόσεως Εγ¬ 
γράφων: Στο τμήμα αυτό ορίζεται να υπηρετούν δύο (2) 
δικαστ. υπάλληλοι και τριάντα δύο (32) επιμελητές. 

Γ ραφείο Νομολογίας: Στο τμήμα αυτό ορίζεται να υπη¬ 
ρετούν δύο (2) Γραμματείς και μία (1) δακτυλογράφος. 

3. Την Αντικατάσταση του άρθρου 19 του Κανονισμού 
ως εξής: 

Άρθρο 19 · 

1. Το Γ ραφείο Νομολογίας και Έρευνας, το οποίο προ- 
βλέπεται από τη διάταξη του άρθρου 20 του Ν. 
1756/1988, διευθύνεται από Πρόεδρο Πρωτοδικών, συ- 
νεπικουρούμενο από δύο Πρωτόδικες, τους οποίους ορί¬ 
ζει το Τριμελές Συμβούλιο και στελεχώνεται από επαρκή 
αριθμό υπαλλήλων της γραμματείας, οι οποίοι απασχο¬ 
λούνται με την διεκπεραίωση των εργασιών του Γ ραφείο υ 
και την οργάνωση της Βιβλιοθήκης του Δικαστηρίου. Στο 
γραφείο αυτό ορίζεται να υπηρετούν δύο (2) τουλάχιστον 
υπάλληλοι και μία (1) Δακτυλογράφος. 

2. Στο Πρωτοδικείο λειτουργεί Επιστημονικό Συμβού¬ 
λιο, το οποίο είναι εννεαμελές και απαρτίζεται από τατρία 
μέλη του Γ ραφείου Νομολογίας και Έρευνας και από έξι 
(6) μέλη της Ολομέλειας, τα οποία ορίζει η Ολομέλεια ή 
κατ’ εξουσιοδότησή της το Τριμελές Συμβούλιο. 

3. Η θητεία των πιο πάνω μελών (Γραφείο Νομολογίας - 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έρευνας και Επιστημονικού Συμβουλίου) είναι διετής. Αν 
για οποιοδήποτε λόγο (μετάθεση, παραίτηση, θάνατος 
κ.λπ.) εκλείψει κάποιο μέλος, ορίζεται άλλο κατά τον ίδιο 
πιο πάνω τρόπο για το υπόλοιπο έτος της θητείας τους. 

4. Έργο του Επιστημονικού Συμβουλίου είναι: 

α) Συνεπικουρεί τα μέλη του Γραφείο Νομολογίας και 
Έρευνας στα καθήκοντάτους. 

β) Ενημερώνει τους δικαστές για την πρόσφατη νομολο¬ 
γία του Πρωτοδικείου και φροντίζει για την ενότητα αυτής. 

γ) Μεριμνά για τη δημοσίευση σε νομικά περιοδικά ή σε 
ειδικό τεύχος του Πρωτοδικείου, όσων αποφάσεων του 
Πρωτοδικείου κρίνει ότι παρουσιάζουν ενδιαφέρον. 

δ) Εισηγείται επί θεμάτων, που χρήζουν νομοθετικής 
ρύθμισης, τα οποία το Τριμελές Συμβούλιο θέτει υπόψη 
της Ολομέλειας και του Υπουργείου Δικαιοσύνης. 

ε) Εισηγείται επί παντός θέματος που προάγει την νομι¬ 
κή επιστήμη και 

στ) Στο Επιστημονικό Συμβούλιο συμμετέχει, όταντο κρί¬ 
νει απαραίτητο, ο Πρόεδρος του Τριμελούς Συμβουλίου. 

4. Εξουσιοδοτείται το Τριμελές Συμβούλιο Διοίκησης 
του Πρωτοδικείου Αθηνών, α) να προβαίνει στην ανακα¬ 
τανομή των οργανικών θέσεων των τμημάτων της Γραμ- 
ματείας μετά από εισήγηση του Προϊσταμένου της Γενι¬ 
κής Διεύθυνσης της Γραμματείας. 

5. Την στελέχωση του Τμήματος Μεθόδων Οργάνωσης 
και πληροφορικής με 4 υπαλλήλους ΠΈ. και ΤΈ. με πτυ¬ 
χίο προγραμματιστού - αναλυτού πέραν του αριθμού των 
Δικαστικών υπαλλήλων που ορίσθηκαν με την νέα ανακα¬ 
τανομή υπηρεσιών στο ανωτέρω τμήμα. 

6. Οι υποθέσεις εκούσιας Πολυμελούς του 7ου Πολιτι- 
κούτμήματος θα εκδικάζονταιημέρα Δευτέρα, ώρα 19.00. 

7. Οι μετακινήσεις των Δικαστικών Υπαλλήλων, στα διά¬ 
φορα τμήματα, να γίνονται κάθε τρία (3) χρόνια και κατά 
τις μετακινήσεις να λαμβάνονται υπόψη οι εξειδικευμένες 
γνώσεις αυτών. 

8. Η συνεδρίαση του Πολυμελούς Πρωτοδικείου για την 
εκδίκαση των εφέσεων να αρχίζειτην 5 μ. μ. αντί την 6.30 μ. μ. 

9. Οι υποθέσεις που μέχρι σήμερα εκδικάζοντο από το 
12 πολιτικό τμήμα κάθε Δευτέρα, Τετάρτη και Παρασκευή 
θα εκδικάζονταιτου λοιπού από το 1 ο πολιτικό τμήμα που 
θα συνεδριάζει κάθε Δευτέρα και ώρα 9.00. Για κάθε δι¬ 
κάσιμο θα εγγράφονται 160 υποθέσεις. 

10. Στο άρθρο 2του κανονισμού προστίθεταιπαρ. 2. 

Η ίδια επιτροπή θα διαχειρίζεται το ποσό που αναλογεί 
στους δικαστικούς Λειτουργούς του Πρωτοδικείου από 
το συνολικό ποσό που καταβάλλει νυν η Αγροτική Τράπε¬ 
ζα και μελλοντικώς ή εκάστοτε Τράπεζα, για την εγκατά¬ 
σταση μηχανημάτων αυτόματων συναλλαγών στον χώρο 
του Πρωτοδικείου και της Εισαγγελίας. 

Η θητεία της Επιτροπής είναι τριετής. 

Κρίθηκε αποφασίοτηκε και δημοσιεύτηκε στην Αθήνα 
στις 17 Απριλίου 1997 

Ο Πρόεδρος του Τριμελούς Ο Προϊστάμενος 
Συμβουλίου Διοίκησης του της Γ ενικής Διεύθυνσης 
Πρωτοδικείου Αθηνών της Γ ραμματείας του 

Πρωτοδικείου Αθηνών 
Χαράλαμπος Αθανασίου Βασίλειος Μαυρομάτης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. 81765 (3) 

Δημοσίευση τροποποίησης Κανονισμού Εσωτερικής Υ¬ 
πηρεσίας του Διοικητικού Πρωτοδικείου Πύργου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17του Κώδικα Οργανισμού 
Δικαστηρίων και κατάστασης Δικαστικών λειτουργών 
(κυρ.Ν. 1756/1988) (ΦΕΚ 35/Α726.2.1988) όπως αντικα- 
ταοτάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως τελικά η παράγραφος 2 του 
άρθρου 17τουΝ. 1756/1988 αντικαταστάθηκε εκ νέου με 
την παράγραφο 4 του άρθρου 3του Ν. 2479/1997. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/10.9.1992). 

3. Το γεγονός ότι από τις διατάξεις αυτής της απόφα- 
σηςδενπροκαλείταιδαπάνη σε βάροςτου Κρατικού Προ¬ 
ϋπολογισμού. 

4. Το έγγραφο του Διοικητικού Πρωτοδικείου Πύργου 
με αριθμό 1233/18.6.1997, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Διοικητικού Πρωτοδικείου Πύργου όπως διαμορφώ¬ 
θηκε με την απόφαση της Ολομέλειας του Δικαστηρίου 
αυτού με τον αριθμό 4/1997 και η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Ολομέλεια αποφάσισε την κατωτέρω τροποποίηση 
του κανονισμού και επομένως το άρθρο που τροποποιή¬ 
θηκε έχει ως εξής: 

«Αρθρο 10 

Με τις υπάρχουσες οργανικές θέσεις των υπαλλήλων 
της Γραμματεάις (4 υπάλληλοι, 1 δακτυλογράφος και 5 ε¬ 
πιμελητές δικαστηρίων) ενόψει και της 117830/1987 κοι¬ 
νής απόφασης των Υπουργών Προεδρίας της Κυβερνή¬ 
σεως και Δικαιοσύνης συντρέχουν οι προϋποθέσεις διαί¬ 
ρεσης αυτής σε Τμήμα, διαρθρώνεται δε αυτή κατά τον 
ακόλουθο τρόπο: 

Α) Διεύθυνση των Υπηρεσιών της Γ ραμματείας 

Γραμματέας του Δικαστηρίου διευθύνει τις υπηρεσίες 
της Γ ραμματείας, σύμφωνα με τις εντολές του Προϊσταμέ¬ 
νου του Δικαστηρίου, δίνει τις αναγκαίες οδηγίες στο προ¬ 
σωπικό της και ασκεί όλα τα καθήκοντα που προβλέπουν οι 
σχετικές διατάξεις (άρθρ. 10Ν. 1756/1988, όπως αντικατα- 
στάθηκε με το άρθρο 2 Ν. 1868/1980). Ο ίδιος μετέχει μόνον 
των συνεδριάσεωντης Ολομέλειας, ασχολείται με τη δημο¬ 
σίευση των αποφάσεων, τη σύνταξη των μισθοδοτικών κα¬ 
ταστάσεων,τηντήρησητου μισθολογικού μητρώου, την έκ¬ 
δοση των ετήσιων βεβαιώσεων για τις αποδοχές των δικα¬ 
στών και υπαλλήλων, τη σύνταξη των καταστάσεων 
πληρωμής οδοιπορικών εξόδων, την τήρηση και ενημέρω¬ 
ση των φακέλλων υπηρεσιακής καταστάσεως των δικαστι¬ 
κών λειτουργών και υπαλλήλων της Γ ραμματείας, τη δια¬ 
φύλαξη και συντήρηση των επίπλων και βιβλίων του Δικα¬ 
στηρίου, τηντήρηση και ενημέρωση του βιβλίου υλικού του 
Δικαστηρίου, την αρχειοθέτηση και φύλαξη των νομικών βι¬ 
βλίων και περιοδικώντου Δικαστηρίου, τη μέριμνα για την έ¬ 
γκριση δαπανών προς βιβλιοδέτηση τόμων αποφάσεων 
κ.λπ., φυλάσσει τη σφραγίδα του Δικαστηρίου, η χρήση της 
οποίας θα γίνεται στις προβλεπόμενες περιπτώσεις κάτω α¬ 
πό την άμεση επίβλεψη και ευθύνη του, λαμβάνει όλα τα μέ¬ 
τρα ασφάλειας του δικαστικού καταστήματος, σύμφωνα με 
τις οδηγίες του Προέδρου του Δικαστηρίου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Β) Τμήμα: α) Πρωτοκόλλου, β) καταθέσεως δικογρά¬ 
φων - αιτήσεων αναστολών - διαδικασίας ασφαλιστικών 
μέτρων ΚΕΔΕ, γ) προσδιορισμού υποθέσεων, δ) συνε¬ 
δριάσεων καιε) καθαρογραφής αποφάσεων. Στα αντικεί¬ 
μενα του τμήματος αυτού περιλαμβάνονται ιδίως: Η τή¬ 
ρηση του πρωτοκόλλου αλληλογραφίας του Προϊσταμέ¬ 
νου και του Γραμματέα του Δικαστηρίου. Η παραλαβή 
των φακέλλων των προσφυγών, ο έλεγχος των στοιχείων 
αυτών και η συμπλήρωσή τους. Η παραλαβή και καταχώ- 
ρηση στα οικεία βιβλία των ασκουμένων ενώπιον του Δι¬ 
καστηρίου ενδίκων βοηθημάτων και ενδίκων μέσων. Η 
υποβολή στον Προϊστάμενο του Δικαστηρίου των υποθέ¬ 
σεων για τον ορισμό δικασίμου και τη χρέωση αυτών 
στους δικαστές. Η υποβολή των αιτήσεων αναιρέσεων με 
τις σχετικές δικογραφίες στο Συμβούλιο της Επικράτειας 
και η υποβολή των Εφέσεων κατά των αποφάσεων του 
Τριμελούς με τις σχετικές δικογραφίες στο Διοικητικό 
Εφετείο. Η παρακολούθηση της πορείας των υποθέσεων 
για τις οποίες εκδόθηκαν προδικαστικές ή αναβλητικές 
αποφάσεις. Η πληροφόρηση των διαδίκων για την πορεία 
των υποθέσεώντους. Η είσπραξη τωντελών χαρτοσήμου 
και των πόρων των διαφόρων ταμείων για τις παραστά¬ 
σεις των δικηγόρων. Η αναπλήρωση του γραμματέα από 
υπάλληλο του τμήματος στις συνεδριάσεις του Δικαστη¬ 
ρίου, η εγγραφή των υποθέσεων στα πινάκια κατά τη δι¬ 
κάσιμο, η σύνταξη και η υπογραφή των κλήσεων, η κλή- 
τευση των διαδίκων, η σύνταξη και ανάρτηση εκθεμάτων, 
η σύνταξη και υπογραφή των πρακτικών συζητήσεως, η 
τήρηση και ενημέρωση των βιβλίων Εισηγητών, η καθα- 
ρογραφή των αποφάσεων και των εγγράφων αλληλογρα¬ 
φίας του Δικαστηρίου, η παραλαβή μετά τη θεώρηση των 
πρωτοτύπων των αποφάσεων από τον Εισηγητή ή Πρόε¬ 
δρο, η διόρθωση και η υπογραφή των αντιγράφων και πα¬ 
ράδοση στους επιμελητές με εντολή για κοινοποίηση 
στους διαδίκους και γενικά κάθε άλλη ενέργεια για τη διε¬ 
ξαγωγή της υπηρεσίας. 

Αποφασίσθηκε στον Πύργο την 13 Ιουνίου 1997 
Η Πρόεδρος Οι Δικαστές 

Ευαγγελία Βαβουγυιού Κωνσταντίνος Σωφρονάς 

Ασπασία Καλαφάτη 
Παναγιώτα Κράμπα 
Η Γραμματέας 
Κατίνα Χριστοπούλου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. 19159 (4) 

Διάλυση αμιγούς κοινοτικής επιχείρησης με την επωνυ¬ 
μία «ΚΟΙΝΟΤΙΚΗ ΑΝΑΠΤΥΞΙΑΚΗ ΚΑΙ ΚΑΤΑΣΚΕΥΑΣΤΙ¬ 
ΚΗ ΕΠΙΧΕΙΡΗΣΗ ΠΥΡΓΟΥ ΚΟΝΙΤΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 284 του Δ.Κ.Κ. (Π.Δ. 
410/95). 

2. Την 7213/21.3.1996 απόφαση του Περιφερειακού 
Δ/ντή Ιωαννίνων, με την οποία συστάθηκε αμιγής Κοινοτι¬ 
κή Επιχείρηση με την επωνυμία «ΚΟΙΝΟΤΙΚΗ ΑΝΑΠΤΥ¬ 
ΞΙΑΚΗ ΚΑΙ ΚΑΤΑΣΚΕΥΑΣΤΙΚΗ ΕΠΙΧΕΙΡΗΣΗ ΠΥΡΓΟΥ ΚΟ¬ 


ΝΙΤΣΑΣ», ύστερα από την 9/1996 απόφαση του Κ.Σ. Πύρ¬ 
γου. 

3. Την 25/1997 απόφαση του Κ.Σ. Πύργου, με την οποία 
διαλύεται την ανωτέρω επιχείρηση, αποφασίζουμε: 

1. Διαλύουμε την επιχείρηση με την επωνυμία: «ΚΟΙΝΟ¬ 
ΤΙΚΗ ΑΝΑΠΤΥΞΙΑΚΗ ΚΑΙ ΚΑΤΑΣΚΕΥΑΣΤΙΚΗ ΕΠΙΧΕΙΡΗΣΗ 
ΠΥΡΓΟΥ ΚΟΝΙΤΣΑΣ», που συστάθηκε από την Κοινότητα 
Πύργου, επειδή δεν επιτεύχθει ο σκοπός για τον οποίο συ¬ 
στάθηκε. 

2. Κάλυψη δαπάνης: (Άρθρο 27 Ν. 2081/92). 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του προϋπολογισμού της Κοινότη¬ 
τας Πύργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Ιουλίου 1997 

Με εντολή Γεν. Γραμ. Περιφέρειας 
Ο Αναπλ. Περιφ/κού Διευθυντή 
ΒΑΣΙΛΕΙΟΣ ΧΗΤΑΣ 

-♦- 

Αριθ. 4155 (5) 

Ψήφιση του Οργανισμού Εσωτερικής Υπηρεσίας του Σ. Π. 

4ης Εδαφ. Περιφέρειας Ν. Ευρυτανίας. 

Ο ΑΝΑΠΛ. ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΕΥΡΥΤΑΝΙΑΣ 

Έχοντας υπόψη: 

1. Τις διατάξεις του άρθρου 48 του Ν. 2218/94 «Ίδρυση 
Νομαρχιακής Αυτ/σης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες 
διατάξεις». 

2. Τις διατάξεις του άρθρου 34 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

3. Την αρ. 31943/16/12.7.95 εγκύκλιο του Υπ. Εσωτερι¬ 
κών - Δημ. Διοίκησης και Αποκ. που αφορά ψήφιση Οργα¬ 
νισμών Εσωτερικής Υπηρεσίας Συμβουλίων Περιοχής. 

4. Τις διατάξεις του άρθρου 12του Ν. 1188/81 «Περί κυ- 
ρώσεωςτου Κώδικα περί καταστάσεως Προσωπικού Ορ¬ 
γανισμών Τοπικής Αυτοδιοίκησης», όπως αυτό αντικατα- 
στάθηκε με τις όμοιες της παράγρ. 5 του άρθρ. 8 του Ν. 
2307/95 «Προσαρμογή νομοθεσίας αρμοδιότητας Υ¬ 
πουργείου Εσωτερικών στις διατάξεις για τη Νομαρχιακή 
Αυτ/ση και άλλες διατάξεις». 

5. Την αρ. 2-3/1997 απόφαση του Διοικητικού Συμβου¬ 
λίου του Σ.Π. 4ης Εδαφ. Περιφέρειας Ν. Ευρυτανίας, για 
ψήφιση του Οργανισμού Εσωτερικής Υπηρεσίας αυτού. 

6. Την αρ. 1-3/1997 σύμφωνη γνωμοδότηση του Υπηρε¬ 
σιακού Συμβουλίου Προσωπικού των ΟΤΑ, αποφασίζου¬ 
με: 

Εγκρίνουμε την 2-3/1997 απόφαση του Δ.Σ. του Συμ¬ 
βουλίου Περιοχής 4ης Εδαφικής Περιφέρειας Ν. Ευρυ¬ 
τανίας με έδρα τη Φουρνά, με την οποία ψηφίστηκε ο 
Ο.Ε.Υ. αυτού ως παρακάτω: 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΣΥΜΒΟΥΛΙΟΥ ΠΕΡΙΟΧΗΣ 

1. Τμήμα Διοικητικού - Οικονομικού και παροχής υπη 
ρεσιών στους πολίτες. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Άρθρο 2ο 

Τα παραπάνω Τμήματα ως εξής: 

1. Πρόεδρος Διοικ. Συμβουλίου, Συμβουλίου Περιοχής. 
Α. Γραφείο Προέδρου. 

Β. Γ ραφείο Αντιπροέδρου. 

Γ. Γραφείο μελών Εκτελεστικής Επιτροπής. 

Δ. Γ ραφείο Νομικού Συμβούλου 

Ε. Γ ραφείο Τύπου και Δημοσίων Σχέσεων. 

2. Τμήμα Διοικητικής Υπηρεσίας 
Α. Γραφείο Προϊσταμένου 

Β. Γ ραφείο Διοικητικού Συμβουλίου, Συμβουλίου Περιο¬ 
χής- 

Γ. Γ ραφείο Προσωπικού. 

Δ. Γ ραφείο Πρωτοκόλλου - Διεκ/σης - Αρχείου. 

Ε. Γ ραφείο Μηχανοργάνωσης. 

ΣΤ. Γραφείο Παρακολούθησης Προγραμμάτων Ευρω¬ 
παϊκής Ένωσης. 

3. Τμήμα Οικονομικής Υπηρεσίας 
Α. Γ ραφείο Προϊσταμένου 

Β. Γ ραφείο Λογιστηρίου 

Γ. Γ ραφείο Προϋπολογισμού 

Δ. Γραφείο Προσόδων - Περιουσίας - Προμηθειών. 

4. Τμήμα Σχεδιασμού - Προγραμματισμού 
Α. Γ ραφείο Προϊσταμένου 

Β. Γ ραφείο Μελετών. 

Γ. Γραφείο Προγραμματισμού και Τεχνικής Υποστήρι¬ 
ξης- 

Δ. Γ ραφείο Κατασκευής Έργων. 

Άρθρο 3ο 

Θέσεις υπαλλήλων κατά κατηγορία και κλάδο. 

Οι θέσεις ολοκλήρου του προσωπικού του Συμβουλίου 
Περιοχής 4ης Εδαφικής Περιφέρειας σε κατηγορίες και 


κλάδους ειδικότερα έχει ως εξής: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
1. Τακτικό - Μόνιμο Προσωπικό Θέσεις 

Α' Κατηγορία ΠΕ: ΠΕΙ Διοικητικού (2) 

Β' Κατηγορία ΤΕ: ΤΕ17 Διοικ. - Λογ/κού (2) 

Γ Κατηγορία ΔΕ: ΔΕΙ Διοικητικού (2) 

ΔΕ 14 Ελεγκτών - Εσόδων - Εξόδων (1) 

ΔΕ15 Εισπρακτόρων (1) 

Δ. Κατηγορία ΥΕ: ΥΕ1 Κλητήρων- 
Γ εν. Καθηκόντων (καθαρίστρια) (2) 

ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
Α' Κατηγορία ΠΕ: Θέσεις 

ΠΕ3 Αρχιτεκτόνων Μηχανικών (1) 

ΠΕ3 Πολιτικών Μηχανικών (1) 

ΠΕ5 Μηχαν. Μηχανικών - Ηλεκτρολόγων 
Μηχανικών ί 1 ) 

ΠΕ6 Τοπογράφων Μηχανικών (1) 

ΠΕ11 Πληροφορικής (1) 

Β' Κατηγορία ΤΕ 

ΤΕ Τεχνολόγων Μηχανικών (2) 

Γ Κατηγορία ΔΕ 

ΔΕ5 Δομικών Έργων (όλες οι ειδικότητες) (2) 

ΔΕ6 Σχεδιαστών (1) 

ΔΕ29 Οδηγών Αυτοκινήτων (3) 

ΔΕ28 Π ροσωπικού Η/Υ (1) 

ΔΕ Χειριστή Μηχανημάτων (2) 


ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 


Α' Κατηγορία ΠΕ 

Θέσεις 

ΠΕ9 Γεωπόνου 

(1) 

ΠΕΙ 4 Δασολόγων 

(1) 

Β' Κατηγορία ΤΕ 

ΤΕ 13 Τεχνολογίας - Γεωπονίας 

- Δασοπονίας (2) 

Γ Κατηγορία ΔΕ 

ΔΕΙ 2 Δασοφυλάκων 

(2) 

ΕΚΤΑΚΤΟ ΠΡΟΣΩΠΙΚΟ 

ΥΕ Χειριστή Μηχανημάτων 

(2) 


Οι Προϊστάμενοι των Υπηρεσιών του Σ.Π. 4ης Εδαφικής 
Περιφέρειας θα τοποθετούνται σύμφωνα με τις ισχύου- 
σες κάθε φορά σχετικές διατάξεις. 

Η πλήρωση των παραπάνω θέσεων θα γίνεται σταδιακά 
και ανάλογα με την οικονομική δυνατότητα του Σ.Π. και τις 
παρουσιαζόμενες ανάγκες. 

Ακροτελεύτιο Άρθρο 

Από τη σύσταση του Σ.Π. της 4ης Ε.Π. Ν. Ευρυτανίας 
προκαλείται δαπάνη το ύψος της οποίας δεν μπορεί να 
προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρπενήσι, 15 Ιουλίου 1997 

Ο Αναπληρωτής Περιφερειακού Διευθυντή 
ΣΠΥΡΟΣ ΚΑΡΑΓΙΑΝΝΗΣ 
-♦- 

Αριθ. 2726 (6) 

Χορήγηση άδειας ασκήσεως επαγγέλματος Κοινωνικού 
Λειτουργού στην Καπετανάκη Μαρία του Σαράντου 
και της Σοφίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με τη 2726/23.7.1997 απόφαση του Νομάρχη Ηρακλεί¬ 
ου έχει χορηγηθεί στην Καπετανάκη Μαρία του Σαρά¬ 
ντου και της Σοφίας άδεια ασκήσεως επαγγέλματος Κοι¬ 
νωνικού Λειτουργού. 

Ηράκλειο, 23 Ιουλίου 1997 

Με εντολή Νομάρχη 
Η Προϊσταμένη κ.α.α. 

Β. ΚΑΜΝΑΚΗ 
-♦- 

Αριθ. 6956 (7) 

Κατάργηση προηγούμενων συσταστικών πράξεων Ν.Π. 
και σύσταση ενιαίου Ν.Π. με την επωνυμία «Κέντρο Πο¬ 
λύπλευρης Ανάπτυξης Κρ. Βρύσης» Ν.Πέλλας. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΠΕΛΛΑΣ 
Έχοντας υπόψη: 

1. Τις διατάξεις του άρθρου 203 Π.Δ. 410/95 (Δ.Κ.Κ.) 
«Λοιπά Δημοτικά και Κοινοτικά Πρόσωπα»’. 

2. Την αριθμ. 80/97 απόφαση του Δ.Σ. Κρ. Βρύσης «Πε¬ 
ρί κατάργησης προηγούμενων συσταστικών πράξεων 
Ν.Π. και σύσταση ενιαίου Ν.Π. με την επωνυμία «Κέντρο 
Πολύπλευρης Ανάπτυξης Κρ. Βρύσης». 

3. Τις αριθμ. 6545, 7679, 7726, 7677, 6546, 6545/96 α¬ 
ποφάσεις μας που δημοσιεύτηκαν στα ΦΕΚ 
778/Β729.8.96 και 911/Β73.10.96, περί συστάσεως ιδίων 
Ν.Π. με την επωνυμία Κέντρο Προληπτικής Ιατρικής, Κέ¬ 
ντρο δημιουργικής απασχόλησης παιδών, Οργανισμών 
Καταπολέμησης Ναρκωτικών, Φιλαρμονική - Ωδείο, Δη- 

μοτικό Θέατρο - Κινηματογράφος και Κέντρο Νεότητας 
και Αθλητισμού Δήμου Κρ. Βρύσης. 

4. Τις διατάξεις του άρθρου 14 του Ν. 2399/96 (ΦΕΚ 
90/τ.Α/27.5.96) σύμφωνα με τις οποίες καταργούνται οι 
Περ/κοί Δ/ντές και οι αρμοδιότητές τους θα ασκούνται α¬ 
πό τους αναπληρωτές αυτών μέχρι της έκδοσης των 
Ο.Ε.Υ. των περιφερειών. 

5. Την αριθμ. 1163/17.3.95 απόφαση του Γενικού Γραμ- 
ματέα Περιφερείας Κεντρικής Μακεδονίας, με την οποία 
ορίζεται αναπληρωτής του Περ/κού Δ/ντή ο Γ. Κερασίδης 
ΠΕ/Α'. 

6. Τις διατάξεις του άρθρου 27 του Ν. 2081/92 (ΦΕΚ 
54/τ.Δ/10.9.92) αναφορικά με τον έλεγχο δαπανών που 
προκαλούν οι κανονιστικές διοικητικές πράξεις, αποφα¬ 
σίζουμε: 

1. Καταργούμε τις αριθμ. 6545, 7679, 7726, 7677, 6546, 
6545/96 αποφάσεις μας με τις οποίες συστήθηκαντα πα¬ 
ρακάτω Ν.Π. με την επωνυμία: 

α. Κέντρο Προληπτικής Ιατρικής, 
β. Κέντρο δημιουργικής απασχόλησης παιδιών, 
γ. Οργανισμός Καταπολέμησης Ναρκωτικών, 
δ. Φιλαρμονική - Ωδείο, 
ε. Δημοτικό Θέατρο - Κινηματογράφος, και 
στ. Κέντρο Νεότητας και αθλητισμού Δήμου Κρ. Βρύ¬ 
σης αντίστοιχα, τα οποία συγχωνεύονται σε ένα ενιαίο 
Ν.Π. Δήμου Κρ. Βρύσης. 

2. Συστήνουμε ενιαίο Ν.Π. με την επωνυμία «Κέντρο Πο¬ 
λύπλευρης Ανάπτυξης Κρ. Βρύσης». 

3. Σκοπός του Ν.Π. είναι η προσπάθεια ενημέρωσηςτων 
δημοτών μας για θέματα υγείας και ιατρικής πρόληψης, η 
απασχόληση παιδιών ηλικίας 7-14 ετών σε τμήματα κα¬ 
ταπολέμησης ναρκωτικών η καλλιέργεια της μουσικής 
παιδίας, η εξύψωση του θεατρικού και καλλιτεχνικού επι¬ 
πέδου των δημοτών μας και η ανάπτυξη κάθε μορφής α¬ 
θλητικής δραστηριότητας. 

4. Πόροι του Ν.Π. είναι: 

1) Η ετήσια επιχορήγηση του Δήμου. 

2) Επιχορηγήσεις από φορείς του Κράτους. 

3) Έσοδα από διάφορες εκδηλώσεις του Ν.Π. «Φιλαρ¬ 
μονικής - Ωδείο». 

4) Πάσης φύσεως δωρεές, κληροδοτήματα, μισθώματα 
από ακίνητα (π.χ. που έχουν μεταβιβασθεί στο Ν.Π.). 

5) Οι εισπράξεις από το αντίτιμο πραγμάτων ή υπηρε¬ 
σιών που θα παρέχει το Ν.Π. 

5. Το συνιστώμενο νομικό πρόσωπο διοικείται, από πε¬ 
νταμελές συμβούλιο, σύμφωνα με το άρθρο 203 του Π.Δ. 
410/95 που αποτελείται. 

α. Από τον εκάστοτε Δήμαρχο, ως Πρόεδρο, 
β. Από δύο Δημοτικούς Συμβούλους και 
γ. Από δύο δημότες. 

Τα μέλη του Δ.Σ. ορίζονται με απόφαση του Δημοτικού 
Συμβουλίου. 

Το Δ.Σ. εκλέγει ένα έκτων μελών του ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου. 

6. Το Νομικό Πρόσωπο εκπροσωπείται ενώπιον των δι¬ 
καστηρίων και πάσης αρχής από τον Πρόεδρο και όταν 


αυτός απουσιάζει ή κωλύεται από τον Αντιπρόεδρο. 

7. Από τις διατάξεις της παρούσας προκαλείται δαπάνη 
σε βάρος του προϋπολογισμού του Δήμου ύψους 
1.800.000 δρχ., για το τρέχον έτος 1997 και για καθένα α¬ 
πό τα επόμενα έτη από 1.800.000 δρχ. στον Κ.Α. 212.3. 

8. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Έδεσσα, 21 Ιουλίου 1997 
Με εντολή Γεν. Γραμ. Περιφέρειας 
Ο Διευθυντής 
ΓΕΩΡΓΙΟΣ ΚΕΡΑΣΙΔΗΣ 
-♦- 

Αριθ. ΕΡ 1174 (8) 

Αναπροσαρμογή της εφ’ άπαξ αποζημίωσης των 
φορτ/τών ΚΑΦ Λιμένων Χανίων - Σούδας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΧΑΝΙΩΝ 

Έχοντας υπόψη: 

1. Τις διατάξεις του Π.Δ. 369/89 «Οργάνωση των Υπη¬ 
ρεσιών εργασίας των Νομαρχιών». 

2. Τις διατάξεις του άρθρου 19 παρ. 2 του ισχύοντος Κα¬ 
νονισμού ΚΑΦ Λιμένων Χανίων - Σούδας που εγκρίθηκε με 
την 124421/716/69 αποφ. Υπ. Εργασίας (ΦΕΚ 350 
τ.Β/1969) όπως τελευταία τροποποιήθηκε με την ΕΡ 
1101/31.7.95 απόφαση Νομάρχη Χανίων. 

3. Το πρακτικό αριθ. 868/18.3.1997 του ΚΑΦ Λιμένων 
Χανίων - Σούδας με το οποίο προτείνεται η αναπροσαρ¬ 
μογή της εφ’ άπαξ αποζημίωσης στους Λιμενεργάτες που 
αποχωρούν από το επάγγελμα δια τους εις αυτό αναφε- 
ρόμενους λόγους. 

4. Το υπ’ αριθ. 12084/23.6.97 έγγραφο του Υπουργείου 
Εργασίας με το οποίο εγκρίνεται η αύξηση της εφ’ άπαξ 
αποζημίωσης. 

5. Το αριθ. ΔΟΑ/Φ6.3/5276/28.2.97 έγγραφο του Υπ. 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Τροποποιούμε την παρ. 2του άρθρου 19του ισχύοντος 
κανονισμού λειτουργίας Διοικήσεως Παροχών του ΚΑΦ 
Λιμένων Χανίων - Σούδας και αυξάνουμε την εφ’ άπαξ 
αποζημίωση που ισχύει σήμερα ως εξής: 

1. Για τα 10 πρώτα έτη συμμετοχής στο ΚΑΦ δρχ. 

721.919. 

2. Για κάθε έτος συμμετοχής από το 11ο μέχρι το 20ο 

94.919. 

3. Για κάθε έτος συμμετοχής από το 21 ο μέχρι και το 30ο 
127.004 δρχ. και για κάθε έτος πέραν του 30ου.120.320 
δρχ. 

Το ανώτατο όριο της εφ’ άπαξ αποζημίωσης δεν δύνα- 
ται να υπερβαίνει το ποσό των 3.542.749. 

Από την αναπροσαρμογή της εφ' άπαξ αποζημιώσεως 
των φορτ/των του ΚΑΦ Λιμένων Χανίων Σούδας δεν προ- 
καλείται δαπάνη σε βάροςτου κρατικού προϋπολογισμού 
αλλά βαρύνει τον Κ.Α. 0631 του προϋπολογισμού του 
ΚΑΦ Λιμένων Χανίων Σούδας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Χανιά, 8 Ιουλίου 1997 

Ο Αναπλ. Περιφερειακού Διευθυντή 
ΜΑΤΘ. ΦΡΑΪΔΑΚΗΣ 

ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


■Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βαο. Όλγας 188, Ιοςορ.-Τ.Κ. 546 55 (031)423956 


5225761 

5230841 

5225713 

5249547 

5239762 

5248141 

5248188 

5248785 

5248320 


ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

■ Από 16 σελίδες και άνωπροσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Α' (Νόμοι. Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


50.000 δρχ. 
50.000 
10.000 
50.000 
25.000 
10.000 
5.000 
10.000 
3.000 
250.000 
10.000 


200.000 


Κ.Α.Ε. εσόδου υπέρ 
ΤΑΠΕΤ 3512 


2.500 δρχ. 
2.500 » 

500 .» 

2.500 » 

1.250 » 

500 >■ 

250 » 

500 »> 

150 » 

12.500 »■ 

500 »■ 


10.000 »» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τσ ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού Του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισποάττεται στην Αθήνα από το Ταμείο του ΤΑ¬ 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το πάσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
ενγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












